Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in 76/16 – odl. US), v skladu z določili Zakona o spremljanju državnih pomoči (Uradni list RS, št. 37/04) in 30. člena Statuta Občine Izola (Uradne objave Občine Izola, št. 15/99, 17/12 in 6/14) je Občinski svet Občine Izola na \_\_\_ redni seji dne \_\_\_\_\_\_sprejel

**PRAVILNIK**

**o dodeljevanju proračunskih sredstev za pospeševanje razvoja podjetništva v občini Izola**

1. **SPLOŠNE DOLOČBE**
2. **člen**

**(Vsebina pravilnika)**

S tem pravilnikom se določajo nameni, ukrepi, pogoji, merila in postopki za dodeljevanje finančnih sredstev za spodbujanje razvoja podjetništva v občini Izola.

1. **člen**

**(Namen pravilnika)**

Namen tega pravilnika je vzpostavitev učinkovitega podpornega okolja za potencialne podjetnike in delujoča podjetja v določenih fazah njihovega razvoja, ter povečanje možnosti za ustanavljanje novih podjetij, spodbujanje njihove rasti in ustvarjanja novih delovnih mest.

1. **člen**

**(Pravila pomoči »de minimis«)**

Finančne spodbude na podlagi tega pravilnika se dodeljujejo kot državne pomoči po pravilu »de minimis« in v skladu z Uredbo Komisije EU št. 1407/2013, z dne 18. decembra 2013, o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352/1, z dne 24.12.2013). Dodeljena sredstva po tem pravilniku pomenijo pomoč »de minimis«.

Skupna vrednost pomoči, dodeljenih enotnemu podjetju ne bo presegla 200.000,00 EUR v kateremkoli obdobju treh poslovnih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (v primeru podjetij, ki delujejo v komercialnem cestnem tovornem prevozu, znaša zgornja dovoljena meja pomoči 100.000,00 EUR).

1. **člen**

**(Kumulacija pomoči)**

Pri dodeljevanju pomoči se upošteva kumulacija pomoči, ki določa, da se pomoči, ki jih prejme upravičenec iz kateregakoli javnega vira za iste upravičene stroške in namene, seštevajo in ne smejo preseči maksimalne višine pomoči, določene s pravili pomoči »de minimis«:

* pomoč »de minimis« se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla intenzivnost pomoči ali znesek pomoči;
* pomoč »de minimis«, dodeljena v skladu z Uredbo Komisije (EU) št. 1407/2013, se lahko kumulira s pomočjo »de minimis«, dodeljeno v skladu z Uredbo Komisije (EU) št. 360/2012 do zgornje meje, določene v uredbi 360/2012;
* pomoč »de minimis«, dodeljena v skladu z Uredbo Komisije (EU) št. 1407/2013, se lahko kumulira s pomočjo »de minimis«, dodeljeno v skladu z drugimi uredbami »de minimis« do ustrezne zgornje meje (200.000 oziroma 100.000 EUR).

1. **člen**

**(Oblika in način zagotavljanja sredstev)**

Proračunska sredstva za razvoj podjetništva v občini Izola se zagotavljajo iz občinskega proračuna v višini, ki je določena z odlokom o proračunu za posamezno leto.

Pomoči po tem pravilniku se dodeljujejo kot nepovratna sredstva v določeni višini za posamezne namene v obliki subvencij.

1. **člen**

**(Splošna določila za vse ukrepe pravilnika)**

Splošna določila, ki veljajo za vse ukrepe pravilnika so:

* pomoč se lahko dodeli samo upravičencem, ki so opredeljeni v okviru posameznega ukrepa;
* pomoč se lahko dodeli na podlagi vloge z elementi poslovnega načrta (osnovni podatki o investitorju; podatki o investiciji, časovni potek investicije, stroški investicije);
* upravičenec lahko kandidira samo za naložbo, ki jo s pomočjo iz tega pravilnika izvede v celoti;
* upravičenec se lahko prijavi na več ukrepov, vendar na posamezen ukrep samo z eno vlogo;
* občina lahko v javnem razpisu pri posameznih ukrepih določi podrobnejše pogoje za dodelitev sredstev;
* upravičenec, ki pridobi za izvedbo naložbe pomoč iz tega pravilnika, mora naložbo izvesti v skladu z vsemi veljavnimi predpisi;
* upravičenec, ki pridobi pomoč iz tega pravilnika, mora naložbo uporabljati in imeti v lasti vsaj 3 leta po dokončani naložbi;
* upravičenec, ki pridobi pomoč iz tega pravilnika, mora voditi predpisano dokumentacijo, ki je določena z javnim razpisom in pogodbo o dodelitvi sredstev in jo mora hraniti še najmanj 10 let od datuma dodelitve pomoči;
* občina bo hranila evidenco o individualni pomoči »de minimis« 10 let od datuma dodelitve pomoči;
* upravičenec sredstev ne sme uporabljati naložbe v nasprotju z namenom dodelitve sredstev;
* prejemnika pomoči se pisno obvesti o predvidenem znesku pomoči ter da je pomoč dodeljena po pravilu »de minimis« v skladu z Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352, 12. 12. 2013);
* vsi računi oziroma poslovne listine, ki se uveljavljajo pri posameznih ukrepih, morajo biti zavedeni v poslovnih knjigah upravičenca in morajo biti izdane na ime upravičenca;
* DDV ni upravičen strošek. Kolikor imajo prijavitelji status društva ali neprofitne organizacije, je DDV lahko upravičen strošek. Prijavitelji, ki imajo status društva ali neprofitne organizacije, morajo prijavi predložiti tudi podpisano izjavo, da niso identificirani za namene DDV in nimajo pravice odbijati vstopnega davka.

Pomoč ne sme biti:

* pogojena s prednostjo rabe domačega blaga pred rabo uvoženega;
* namenjena izvozu oziroma z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo;
* dodeljena podjetjem, ki delujejo v cestnoprometnem sektorju, za namen nabave vozil za cestni prevoz tovora.

1. **UPRAVIČENCI**
2. **člen**

**(Pogoji)**

1. Upravičenci do pomoči po tem pravilniku so:

* podjetja, ki imajo sedež na območju občine (mikro, majhna in srednja enotna podjetja), ki izpolnjujejo pogoje v skladu z zakonodajo o gospodarskih družbah in samostojni podjetniki posamezniki, ki imajo sedež dejavnosti na območju občine;
* fizične osebe s stalnim bivališčem v občini, ki so pri pristojnem organu vložile zahtevo za izdajo dovoljenja za opravljanje dejavnosti, oziroma so na pristojnem sodišču vložile priglasitev za vpis v sodni register;
* občani s stalnim prebivališčem na območju občine, ki so pri pristojnem upravnem organu vložili zahtevo za izdajo dovoljenja za opravljanje dejavnosti, oziroma pri pristojnem sodišču priglasitev za vpis v sodni register in predložili vse predpisane dokumente za ustanovitev podjetja s sedežem v občini;
* drugi subjekti v skladu s tem pravilnikom, kot so navedeni v okviru posameznega ukrepa.

Za opredelitev velikosti podjetja se upoštevajo določila iz Priloge I Uredbe Komisije (EU) št. 651/2014.

1. Izraz »enotno podjetje« v skladu z 2. odstavkom 2. člena Uredbe komisije (EU) št. 1407/2013 pomeni vsa podjetja, ki so med seboj najmanj v enem od naslednjih razmerij:
2. podjetje ima večino glasovalnih pravic delničarjev ali družbenikov drugega podjetja,
3. podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
4. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem ali določbe v njegovi družbeni pogodbi ali statutu,
5. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja samo nadzoruje večino glasovalnih pravic delničarjev ali družbenikov navedenega podjetja,
6. podjetja, ki so v katerem koli razmerju iz točk a) do d), preko enega ali več drugih podjetij, prav tako veljajo za enotno podjetje.

1. Do prejema pomoči po tem pravilniku niso upravičeni subjekti, ki:

* so v insolvenčnem postopku ali izpolnjujejo v nacionalnem pravu določene pogoje za uvedbo insolvenčnega postopka na predlog njihovih upnikov;
* so v težavah in dobivajo državno pomoč po posebnem programu za reševanje in prestrukturiranje;
* so iz sektorjev ribištva in akvakulture;
* delujejo v sektorju primarne proizvodnje ter predelave in trženja kmetijskih proizvodov iz seznama v Prilogi 1 k Pogodbi v naslednjih primerih: če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg ali, če je pomoč pogojena s tem, da se delno ali v celoti prenese na primarne proizvajalce;
* delujejo v cestno-prometnem sektorju in zaprošajo za subvencioniranje nabave vozil za prevoz tovora (podjetja, ki opravljajo komercialni cestni prevoz);
* bodo uporabili pomoč v smislu dajanja prednosti domačih proizvodov pred uvoženimi;
* so v postopku vračanja neupravičeno prejete državne pomoči;
* so že koristili pomoč za posamezne namene do višine, ki jo omogočajo posamezna pravila državnih pomoči;
* nimajo na dan oddaje vloge poravnanih vseh davkov in plačanih vseh socialnih prispevkov zaposlenih,
* nimajo pravočasno in v celoti izpolnjenih pogodbenih obveznosti do občine ter do drugih pravnih oseb, katerih ustanoviteljica je občina.

Dodelitev sredstev ne sme biti neposredno povezana z izvoznimi dejavnostmi podjetja v drugih državah (vzpostavitev in delovanje distribucijske mreže).

1. **člen**

**(Izjave upravičencev)**

Občina bo od upravičencev do pomoči pred dodelitvijo sredstev pridobila pisno izjavo:

* o že prejetih »de minimis« pomočeh, vključno z navedbo, pri katerih dajalcih in v kakšnem znesku je v relevantnem obdobju še kandidiral za »de minimis« pomoč;
* o drugih že prejetih (ali zaprošenih, v kakšni višini in pri katerem dajalcu) pomočeh za iste upravičene stroške v predhodnih dveh poslovnih letih in v tekočem poslovnem letu ter zagotovila, da z dodeljenim zneskom pomoči »de minimis« ne bo presežena zgornja meja »de minimis« pomoči ter intenzivnosti pomoči po drugih predpisih;
* da za isti namen in upravičene stroške, kot jih uveljavlja, ni pridobil sredstev oziroma ni v postopku pridobivanja sredstev iz kateregakoli drugega javnega vira (sredstva Občine Izola, Republike Slovenije ali evropskih sredstev) v skupni višini, ki bi presegla dopustne intenzivnosti oziroma zneskov pomoči;
* o poravnanih davkih in socialnih prispevkih zaposlenih;
* povezanih družbah ter o združitvi oziroma razdelitvi podjetij.

**III. UKREPI**

1. **člen**

**(Nabor ukrepov in višina sredstev za posamezne ukrepe)**

Pomoči in njihova višina se dodeljujejo na podlagi letnega nabora ukrepov določenega s proračunom občine in na podlagi javnega razpisa. Izvedbo ukrepov, ki se bodo letno izvajali, merila in kriterije za dodelitev sredstev lahko predlaga komisija, opredeljena v 13. členu tega pravilnika.

1. **člen**

**(Vrste ukrepov)**

Za uresničevanje ciljev spodbujanja razvoja podjetništva v občini se finančna sredstva usmerjajo preko naslednjih ukrepov:

1. Spodbujanje udeležbe na sejmih ali razstavah v tujini,
2. Spodbujanje podjetij k prijavam na javne razpise,
3. Spodbujanje projektov inovacij,
4. Spodbujanje ustanavljanja novih podjetij,
5. Spodbujanje razvoja socialnega podjetništva.

Na podlagi posameznih potreb iz okolja, se nabor ukrepov iz prejšnjega odstavka, lahko razširi z dopolnitvijo tega pravilnika.

1. **Spodbujanje udeležbe na sejmih ali razstavah v tujini**

Sredstva za promocijske aktivnosti podjetij so namenjena sofinanciranju upravičenih stroškov podjetij za udeležbo na sejmu ali na razstavi v tujini, s ciljem, da predstavijo potencialnim kupcem svoje proizvode in storitve.

Upravičenci:

– podjetja iz 7.čl. tega pravilnika,

– pravne osebe registrirane skladno z Zakonom o socialnem podjetništvu (ZSocP).

Upravičeni stroški so:

* stroški najema sejemskega prostora in postavitve stojnice na sejmu ali na razstavi v tujini.

Višina sofinanciranja je:

* do 50% upravičenih stroškov posamezne naložbe oziroma največ 2.000 EUR na posamezen sejem oziroma razstavo.

Vrsta instrumenta:

* subvencija.

Pogoji za pridobitev sredstev:

* sofinancira se le prva udeležba na sejmu ali razstavi,
* podrobnejši pogoji in merila se definirajo v javnem razpisu, na podlagi katerega se dodeljujejo sredstva.

1. **Spodbujanje podjetij k prijavam na javne razpise**

Namen pomoči je spodbujanje podjetij k prijavam na mednarodne in državne javne razpise, na podjetniške natečaje oz. izbore, ter s tem povečanje možnosti za pridobivanje dodatnih sredstev za sofinanciranje lastnih projektov in aktivnosti.

Upravičenci:

* podjetja in fizične osebe iz 7.čl. tega pravilnika,
* fizične osebe in društva, finalisti podjetniških natečajev,
* pravne osebe registrirane skladno z Zakonom o socialnem podjetništvu (ZSocP).

Upravičeni stroški:

* stroški zunanjih izvajalcev svetovalcev oziroma izvajalcev v zvezi s pripravo prijave na razpis, ki morajo biti v skladu z običajnimi tržnimi cenami in običajnim poslovanjem podjetja;
* stroški izdelave projektne dokumentacije in prevodov potrebnih za prijavo na razpis;
* stroški izdelave investicijske dokumentacije.

Intenzivnost pomoči:

– v višini do 100% upravičenih stroškov, pri čemer se maksimalna višina določi z javnim razpisom. Državna pomoč se dodeli kot nepovratna sredstva v obliki subvencije.

Pogoji za pridobitev sredstev:

* med državne in mednarodne javne razpise, ki so predmet tega ukrepa, ne sodijo javna naročila za blago, storitve ali gradbena dela,
* prijavljeni projekt mora ustrezati razpisnim pogojem in biti administrativno ustrezen, kar se dokazuje s potrdilom razpisovalca (potrdilo o administrativni ustreznosti prijave, potrdilo o uvrstitvi med finaliste natečaja ali izbora),
* v kolikor se na mednarodni razpis prijavi več podjetij, ki so sklenili dogovor o sodelovanju, je vlagatelj vloge nosilno podjetje skupnega projekta,
* v primeru skupne prijave na razpis z več partnerji je prijavitelj upravičen do subvencioniranja sorazmernega deleža stroškov glede na njegov sorazmerni delež v razpisu,
* prijavitelj predloži izjavo, da upravičeni stroški iz projekta niso financirani iz drugih virov (prepoved dvojnega financiranja).

1. **Spodbujanje projektov inovacij**

Namen ukrepa je spodbuditi podjetja in posameznike k oblikovanju inovativnih projektov, izdelavo prototipov ter tehničnih izboljšav. Sredstva za razvoj so zato namenjena sofinanciranju stroškov pridobitve patenta oziroma stroškov zaščite izdelka, sofinanciranju stroškov izdelave začetnega prototipa ter stroškov dokumentiranih inovativnih tehničnih rešitev, idej ali raziskovalnih nalog.

Predmet pomoči:

* pridobitev patenta,
* zaščita blagovne/storitvene znamke,
* zaščita modela,
* izdelava prototipov,
* raziskovalna dejavnost z namenom razvoja novih produktov, storitev ali postopkov.

Upravičenci:

* podjetja in fizične osebe iz 7. čl. tega pravilnika,
* fizične osebe in društva.

Upravičeni stroški:

* stroški za pridobitev oziroma prijavo patenta, stroški za zaščito izuma, materialni stroški za izdelavo začetnega prototipa, stroški raziskovalnih in svetovalnih storitev, ki so neposredno vezani na izvedbo projekta, stroški instrumentov in druge opreme, ki se izključno uporabljajo za izvedbo projekta, stroški najema prostora ter stroški dogodkov vezanih na izvedbo projekta.

Intenzivnost pomoči:

* v višini do 50% upravičenih stroškov, pri čemer se maksimalna višina določi z javnim razpisom.

Državna pomoč se dodeli v obliki subvencij. Višina pomoči na posameznega upravičenca v tekočem koledarskem letu ne sme presegati 50% od skupno razpisanih sredstev za ta ukrep.

Omejitve:

* ne upošteva se nakup nematerialnih pravic povezanih oseb/enotnih podjetij;
* ne upošteva se nakup nematerialnih pravic, ki nimajo uradnega potrdila ali certifikata (morajo biti uradno priznane s strani pooblaščenih institucij), ali pa mora biti priloženo dokazilo, da ima prodajalec nematerialnih pravic dokazilo o usposobljenosti za dejavnost, na podlagi katere je bil izveden nakup, oziroma prodaja nematerialnih pravic.

1. **Spodbujanje ustanavljanja novih podjetij**

Namen ukrepa je spodbujanje ustanavljanja novih podjetij na območju občine in s tem pospešitev razvoja podjetništva.

Predmet pomoči:

* sofinanciranje začetnih stroškov ob ustanovitvi podjetja.

Upravičenci:

* + - podjetja in fizične osebe iz 7. čl. tega pravilnika,
    - pravne osebe registrirane skladno z Zakonom o socialnem podjetništvu (ZSocP).

Upravičeni stroški:

* stroški zaščite intelektualne lastnine,
* stroški izdelave poslovnega načrta,
* stroški raziskave tržišča,
* stroški pridobitve dovoljenj in soglasij za opravljanje dejavnosti,
* stroški vodenja poslovnih knjig za obdobje do največ 12 mesecev poslovanja.

Višina sofinanciranja:

* sofinanciranje upravičenih stroškov do 50%, pri čemer se maksimalna višina določi z javnim razpisom.

Instrument dodeljevanja sredstev:

- subvencije.

1. **Spodbujanje razvoja socialnega podjetništva**

Namen ukrepa je spodbujanje ustanavljanja in razvoja socialnih podjetij na območju občine Izola.

Predmet pomoči:

* sofinanciranje delovanja socialnih podjetij, zagon in nadaljnji razvoj podjetja na območju občine Izola.

Upravičenci:

* socialna podjetja registrirana po Zakonu o socialnem podjetništvu (Uradni list RS, št. 20/11- v nadaljevanju ZSocP), ki so vpisana v evidenco socialnih podjetij na pristojnem ministrstvu,
  + fizične osebe, zadruge, društva, zavodi, ki bodo registrirala podjetje skladno z Zakonom o socialnem podjetništvu.

Pogoji:

* nakup strojev in opreme je upravičen le v primeru, da je le-ta utemeljen v poslovnem načrtu in nujno potreben za opravljanje dejavnosti socialnega podjetništva,
* upravičenec ne sme odsvojiti strojev in opreme, za katere je dobil sredstva državne pomoči in morajo ostati v občini še nadaljnja tri leta po zaključku projekta.

Upravičeni stroški:

* stroški nakupa strojev in opreme potrebnih za opravljanje dejavnosti socialnega podjetništva.

Višina sofinanciranja:

* sofinanciranje upravičenih stroškov do 50%, pri čemer se maksimalna višina določi z javnim razpisom.

Instrument dodeljevanja sredstev:

* subvencije.

**IV. POSTOPKI ZA DODELITEV POMOČI IN IZBOR UPRAVIČENCEV**

1. **člen**

**(Postopek za dodelitev pomoči)**

Pomoči se dodeljujejo na podlagi letno izvedenega javnega razpisa, v katerem občina podrobneje določi kriterije ter način uveljavljanja in koriščenja sredstev. Postopek javnega razpisa vodi organ občine Izola, pristojen za razvoj podjetništva (v nadaljevanju: pristojni organ).

1. **člen**

**(Javni razpis)**

Javni razpis se objavi v elektronskih uradnih objavah in na spletni strani občine.

Javni razpis mora vsebovati vsaj:

* ime in sedež občine;
* pravno podlago za izvedbo javnega razpisa;
* predmet javnega razpisa;
* navedbo osnovnih pogojev za kandidiranje na javnem razpisu in meril, s pomočjo katerih se med tistimi, ki izpolnjujejo pogoje, izberejo prejemniki sredstev;
* okvirno višino sredstev, ki so na razpolago za predmet javnega razpisa;
* določitev obdobja, v katerem morajo biti porabljena dodeljena sredstva oziroma roki, če je predvideno zaporedno dodeljevanje sredstev;
* rok, do katerega morajo biti predložene vloge za dodelitev sredstev;
* datum odpiranja vlog za dodelitev sredstev oziroma datumi odpiranja vlog, če je v javnem razpisu predvideno zaporedno odpiranje le-teh,
* rok, v katerem bodo potencialni prejemniki – upravičenci obveščeni o izidu javnega razpisa;
* kraj, čas ter osebo, pri kateri lahko zainteresirani dvignejo razpisno dokumentacijo;
* druga obvezna določila, navedena v Pravilniku o postopkih za izvrševanje proračuna Republike Slovenije.

1. **člen**

**(Strokovna komisija)**

Vloge prispele na javni razpis odpre, pregleda in oceni strokovna komisija, ki jo za ta namen imenuje župan. Član komisije ne more biti upravičenec, oziroma nekdo pri katerem bi se lahko, glede na prispele vloge, ugotovil konflikt interesov.

Naloge komisije so:

* priprava predlogov ukrepov ter meril, ki so predmet javnega razpisa,
* predlaga prerazporeditev sredstev znotraj razpisa,
* potrditev predloga javnega razpisa in razpisne dokumentacije,
* odpiranje, pregled in ocenjevanje prispelih vlog na javni razpis,
* sprejme odločitev in predlaga višino sredstev, ki jo prejme posamezni upravičenec.

1. **člen**

**(Razpisna dokumentacija)**

Prijavitelji lahko podajo vlogo na javni razpis izključno na obrazcih razpisne dokumentacije.

V razpisni dokumentaciji morajo biti navedeni vsi pogoji, ki jih mora vloga na javni razpis izpolnjevati, da se šteje kot formalno popolna.

Obvezni sestavni deli razpisne dokumentacije so:

* opredelitev ukrepov, ki so predmet javnega razpisa,
* višina sredstev, ki je na razpolago za predmet javnega razpisa,
* vzorec pogodbe,
* navedba potrebnih dokumentov, ki jih mora prijavitelj predložiti kot dokazilo, da je upravičen do sredstev,
* navedba meril za ocenjevanje vlog,
* navedba o tem, kdo odloči o dodelitvi sredstev in kdo o pritožbi zoper odločbo ali sklep.

Z javnim razpisom se lahko določijo tudi drugi obvezni sestavni deli razpisne dokumentacije.

1. **člen**

**(Vloga)**

Vloga na javni razpis mora biti dostavljena do roka in na način, ki je določen v objavi javnega razpisa.

1. **člen**

**(Odpiranje vlog)**

Odpiranje prejetih vlog za dodelitev sredstev vodi strokovna komisija in se izvede v roku, ki je predviden v javnem razpisu. Prepozne vloge in vloge, ki niso oddane na obrazcih razpisne dokumentacije zavrže pristojni organ. Prijavitelje, katerih vloge na razpis niso popolne, pristojni organ pisno pozove k dopolnitvi. Nepopolne vloge, ki jih prijavitelji v postavljenem roku ne dopolnijo, se zavržejo.

1. **člen**

**(Zapisnik o delu komisije)**

O delu komisije mora pristojni organ sproti voditi zapisnik, ki mora vsebovati:

* naslov, prostor in čas zasedanja komisije,
* imena prisotnih članov komisije,
* imena oziroma naziv prijaviteljev po vrstnem redu odpiranja vlog,
* ugotovitve o popolnosti vlog,
* morebitne pomanjkljivosti vlog,
* navedbo tistih prijaviteljev, ki niso dostavili popolne vloge,
* morebiten predlog prerazporeditev sredstev znotraj razpisa,
* predlog upravičencev do pomoči po tem pravilniku in predlagana višina sredstev, ki se dodeli posameznemu upravičencu,
* pripombe, oziroma druge navedbe, ki so vplivale na delo in odločitve komisije.

Zapisnik podpišejo vsi prisotni člani komisije. Predlog dodelitve sredstev se posreduje pristojnemu organu.

1. **člen**

**(Prerazporeditev nerazdeljenih sredstev**)

V kolikor je v okviru posameznega ukrepa upravičencem dodeljenih manj sredstev od razpoložljivih, pristojna komisija lahko pristojnemu organu predlaga prerazporeditev sredstev na druge ukrepe znotraj okvira razpisanih sredstev.

1. **člen**

**(Odločanje o dodelitvi sredstev)**

O dodelitvi sredstev po tem pravilniku na predlog komisije odloči na prvi stopnji občinska uprava. Zoper odločbo je možna pritožba. Vložena pritožba ne zadrži podpisa pogodb z ostalimi izbranimi upravičenci. Razlog za pritožbo ne morejo biti postavljena merila za ocenjevanje vlog.

1. **člen**

**(Pogodba)**

Za ureditev medsebojnih pravic in obveznosti se med občino in upravičencem sklene pogodba, s katero se podrobneje uredijo način in pogoji koriščenja sredstev.

**V. NADZOR NAD PORABO SREDSTEV**

1. **člen**

**(Izvedba nadzora)**

Nadzor nad izvajanjem aktivnosti oziroma projektov, namensko porabo razvojnih sredstev pod pogoji tega pravilnika, spremlja in preverja pristojni organ ter s strani župana pooblaščene osebe.

1. **člen**

**(Poročanje)**

Če v pogodbi ni drugače določeno, morajo upravičenci najkasneje do roka, določenega v pogodbi, občini predložiti vsebinsko in finančno poročilo ter dokazila o namenski porabi sredstev.

Občina poroča ministrstvu pristojnemu za nadzor državnih pomoči o višini dodeljenih sredstev po upravičencih in namenih, kot je to določeno z veljavnimi predpisi, ki urejajo to področje.

1. **člen**

**(Vračilo sredstev)**

Upravičenec, pri katerem se ugotovi, da je sredstva pridobil nezakonito, ali jih je porabil nenamensko oziroma del ali storitev ni izvršil v skladu s pogodbenimi določili, mora občini vrniti vsa pridobljena sredstva skupaj z zakonitimi zamudnimi obrestmi, ki se obračunajo od dneva nakazila upravičencu do dneva vračila sredstev, v primerih ko se ugotovi:

* da so bila dodeljena sredstva delno ali v celoti nenamensko porabljena,
* da je upravičenec za katerikoli namen pridobitve sredstev navajal neresnične podatke,
* da je upravičenec za isti namen in iz istega naslova ponovno pridobil finančna sredstva pred iztekom za to določenega obdobja v razpisu,
* da je upravičenec odtujil (prodal) opremo ali druga osnovna sredstva, sofinancirana iz sredstev proračuna občine, pred iztekom 3 let,
* druge nepravilnosti pri uporabi sredstev.

|  |
| --- |
|  |

Upravičenec iz prejšnjega odstavka ne more pridobiti novih sredstev iz tega pravilnika še najmanj 2 leti po vračilu vseh nezakonito pridobljenih sredstev skupaj z zakonitimi zamudnimi obrestmi.

**VI. PREHODNE IN KONČNE DOLOČBE**

1. **člen**

**(Prenehanje veljavnosti)**

Z dnem uveljavitve tega pravilnika preneha veljati Pravilnik o dodeljevanju finančnih spodbud za razvoj podjetništva in gospodarstva v občini Izola (Uradne objave Občine Izola, št. 07/2013).

1. **člen**

**(Objava in veljavnost)**

Pravilnik začne veljati naslednji dan po objavi v uradnih objavah Občine Izola in je veljaven za čas veljavnosti Uredbe Komisije (EU), št. 1407/2013.

Številka: 300-1/2017

Datum:

ŽUPAN

mag. Igor Kolenc

Pripravila: Zavrtanik Irena